Die Doringolm (Chaetacme aristata) is 'n boom wat vanaf Port Elizabeth tot in die noorde van KwaZulu-Natal voorkom, asook by strome en in klowe in Gauteng, Mpumalanga en Limpopo. Die boom kan tot 13 m hoog word en kry 'n digte blaardak veral laag af. Die blare is donkergroen, dik en leeragtig elk met 'n borselhaar aan die punt. Gepaarde dorings word in die blaaroksels gedra. Die vrugte is geel, sowat 1.5 cm in deursnee. Die hout is hard en gelerig. Die boom se nasionale nommer is 43. Dit word ook die basterwitpeer en in Engels die thorny elm genoem. Die boom is die enigste spesie in die genus, dit is dus 'n monotipiese genus. Alfabetiese lys van Suid-Afrikaanse bome "Red List of South African Plants: Chaetacme aristata Planch" (in Engels). SANBI. Geargiveer vanaf die oorspronklike op 12 Mei 2020. Besoek op 16 Junie 2017. https://www.treetags.co.za/national-list-of-indigenous-trees/ Algemene gids tot BOME. Keith, Paul & Meg Coates Palgrave. 2000. ISBN 1-86872-527-8